Legal Document

Category: 23

Text:
4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Α.175/1933 της 15/21 Μαρτ. 1933 (ΦΕΚ Β΄ 25) Κανονισμός της Εσωτερικής Υπηρεσίας της Διευθύνσεως Τελωνειακού Ελέγχου Έχοντες υπ’ όψιν το άρθρ. 8 του από 2 Ιουλ. 1932 Δ/τος «περί συμπτύξεως της υπηρεσίας των γραφείων Τελων. Ελέγχου και διαρρυθμίσεως των υπηρεσιών του Τελωνειακού κλάδου, καθορίζομεν τον τρόπον και την προθεσμίαν της υποβολής των τελωνειακών παραστατικών προς την υπηρεσίαν του Τελωνειακού Ελέγχου, ως και τα της εσωτερικής λειτουργίας της υπηρεσίας ταύτης, ως εξής: Α΄Υποβολή των παραστατικών εγγράφων Άρθρ.1.-1)Αι Τελωνειακαί Αρχαί υποχρεούνται να υποβάλωσιν εις την Διεύθυνσιν του Τελωνειακού Ελέγχου τα παραστατικά έγγραφα της διαχειρίσεως αυτών κατά μήνα. Και τα μεν Τελωνεία Α΄ τάξεως μέχρι της 25ης, τα δε Β΄ και Γ΄ τάξεως μέχρι της 15ης του αμέσως επομένου μηνός. 2)Αι υποδεέστεραι Τελωνειακαί Αρχαί οφείλουσι να υποβάλωσι τα παραστατικά έγγραφα της διαχειρίσεως αυτών εκάστου μηνός, εις τους προϊσταμένους τελώνας, εντός του πρώτου 5νθημέρου του αμέσως επομένου μηνός. 3)Οι τελώναι επιμελώνται της συγκεντρώσεως των παραστατικών εγγράφων των υποδεεστέρων Τελωνειακών Αρχών της δικαιοδοσίας των, εντός των ανωτέρω οριζομένων προθεσμιών, και υποβάλωσι ταύτα, μετά των της ιδίας αυτών διαχειρίσεως εις την Διεύθυνσιν του Τελωνειακού Ελέγχου, αφού ενεργήσωσι τον προέλεγχον αυτών. Εν η όμως περιπτώσει καθυσερήσωσι αι υποδεέστεραι αρχαί εις την υποβολήν εντός της ανωτέρω προθεσμίας των παραστατικών των, οι τελώναι θέλουσι υποβάλλει τα συγκεντρωμένα εντός της προθεσμίας της παρ. 1 του παρόντος άρθρου τα δε μεταγενεστέρως υποβαλλόμενα αυτοίς παραστατικά θέλουσι υποβάλλει δι’ ιδίας αναφοράς δικαιολογούντες τον λόγον της καθυστερήσεως. 4)Η καθυστέρησις της υποβολής των παραστατικών εγγράφων των Τελωνειακών Αρχών επάγεται τας συνεπείας του άρθρ. 6 του από 20 Ιουλ. 1932 Δ/τος «περί συμπτύξεως της υπηρεσίας των γραφείων Τελωνειακού Ελέγχου κλπ», του Διευθυντού του Τελωνειακού Ελέγχου δικαιουμένου να αιτήται την παρά του Υπουργείου επιβολήν μείζονος πειθαρχικής ποινής οσάκις κρίνει την δικαιοδοσίαν του ανεπαρκή. Άρθρ.9.-«1.Η Τελωνειακή Αρχή, παραλαμβάνουσα τους πίνακας προσκομμάτων μετά των οικείων παραστατικών εγγράφων, προβαίνει, υπό την επιφύλαξιν των διατάξεων του επομένου άρθρ. 10 της παρούσης αποφάσεως, εις την άμεσον συμπληρωματικήν βεβαίωσιν και είσπραξιν των ελλειπώς βεβαιωθέντων ή εισπραχθέντων ποσών και την επικόλλησιν των ελλειπόντων χαρτοσήμων παρά των υποχρέων προς πληρωμήν, κατά τας διατάξεις του άρθρ. 29 του νόμ. 1165/18 «περί Τελωνειακού Κώδικος» και τας σχετικάς διατάξεις του περί εισπράξεως δημοσίων εσόδων Κώδικος». Η παρ. 1 αντικαταστάθηκε ως άνω από το άρθρ. 2 της Τ. 3125/311/24 Οκτ. – 13 Δεκ. 79 (ΦΕΚ Β΄ 1105) απόφ. Υπ. Οικονομικών. 2)Μετά την είσπραξιν των ποσών τούτων η τελωνειακή αρχή οφείλει να αναγράψη επί των οικείων πράξεων χρεώσεων των παραστατικών τον αριθμόν του αποδεικτικού πληρωμής, την χρονολογίαν αυτού και να καταχωρήση τα εισπραχθέντα ποσά κατά τα κεκανονισμένα, εις το βιβλίον των τελωνειακών εισπράξεων επιστρέφουσα είτα τα παραστατικά εις την Διεύθυνσιν Τελωνειακού Ελέγχου, κεχωρισμένως εκάστου πίνακος προσκομμάτων. 3)Τα ούτω επιστρεφόμενα παραστατικά παραδίδονται εις τον αρμόδιον Αρχιλογιστήν όστις, αφού βεβαιώση την τακτοποίησιν αυτών επί του εν τω γραφείω παραμείναντος οικείου πίνακος, ειδοποιεί τον αρχειοφύλακα, όστις παραλαμβάνει και τοποθετεί ταύτα εις τους φακέλλους των υπέχει δ’ ευθύνην δια την φύλαξιν και κανονικήν ταξινόμησιν των εν γένει παραστατικών. 4)Εάν εντός τριών μηνών, αφ’ ης περιέλθωσι εις την Τελωνειακήν αρχήν οι πίνακες προσκομμάτων μετά των οικείων παραστατικών, δεν επιτευχθή η είσπραξις των συμπληρωματικώς χρεωθέντων και η εν γένει τακτοποίησις των πινάκων, επιστρέφονται άπαντα τα έγγραφα ταύτα, τακτοποιημένα και μη, εις την Διεύθυνσιν Τελωνειακού Ελέγχου, μετά καταστάσεως, δια τα εισπραχθέντα ποσά, εις ην δέον να εμφαίνηται ο αριθμός και το είδος του οικείου παραστατικού και ο υπόλογος. 5.«Η ανωτέρω προθεσμία δύναται να παρατείνεται περαιτέρω υπό του Δ/ντού του Τελωνειακού Ελέγχου επί ωρισμένον κατά την κρίσιν του χρονικόν διάστημα, κατόπιν αιτήσεως της τελωνειακής Αρχής, εάν εκ της τοιαύτης παρατάσεως, δεν ήθελεν επέλθει ζημία αλλ’ ήθελεν επιτευχθή η είσπραξις, είτε εν όλω είτε εν μέρει. Επί περιπτώσεων καθ’ ας εμεσολάβησε κατάσχεσις κινητών ή ακινήτων του οφειλέτου ή προσωπική κράτησις αυτού, η ως άνω προθεσμία παρατείνεται αυτοδικαίως μέχρι πραγματοποιήσεως της εκποιήσεως των κατασχεθέντων ή της συμπληρώσεως του επιτρεπομένου ανωτάτου ορίου προσωπικής κρατήσεως». Η παρ. 5 αντικατατασταθείσα αρχικώς δια της υπ’ αριθ. Τ. 6006 της 3/12 Νοεμ. (Αντί για τη σελ. 75(γ) Σελ. 75(δ) Τεύχος 728-Σελ. 51 - 130 Διεύθυνση Τελωνειακού Ελέγχου 30.Α.ζ.4 1958 (ΦΕΚ Β΄ 306), αποφ. Υπ. Οικονομικών, αντικατεστάθη εκ νέου ως άνω δια της υπ’ αριθ. Τ. 5425 της 2/21 Νοεμ. 1960 (ΦΕΚ Β΄ 473) ομοίας. 6.Η καθυστέρησις της επιστροφής των παραστατικών εγγράφων εις την Διεύθυνσιν του Τελωνειακού Ελέγχου παρά των Τελωνειακών αρχών τιμωρείται πειθαρχικώς. Άρθρον 10 1.Εάν η Τελωνειακή Αρχή, προς ην αποστέλλονται οι πίνακες προσκομμάτων μετά των οικείων παραστατικών, έχη αντιρρήσεις επί των γενομένων παρατηρήσεων (ή συμπληρωματικών χρεώσεων), παρά της υπηρεσίας του Ελέγχου, επιστρέφει αυτή δι’ ητιολογημένης αναφοράς τα παραστατικά εκείνα εφ’ ών αι αντιρρήσεις αυτής. Οι μέσα στη ( ) λέξεις διαγράφτηκαν από την παρ. 1 άρθρ. 3 της Τ. 3125/311/24 Οκτ. – 13 Δεκ. 1979 (ΦΕΚ Β΄ 1105) απόφ. Υπ. Οικονομικών. 2.Ο Διευθυντής του Τελωνειακού Ελέγχου λαμβάνων υπ' όψει αφ’ ενός τας διατάξεις εκείνας εφ’ ων εστηρίχθη ο λογιστής και (προέβη εις συμπληρωματικάς χρεώσεις ή εβεβαίωσεν) «εβεβαίωσεν» άλλας ελλείψεις και ανωμαλίας και αφ’ ετέρου τους αντιθέτους ισχυρισμούς της οικείας Τελωνειακής αρχής αποφαίνεται περί της προσηκούσης λύσεως και αν μεν συμφωνήση προς την γνώμην της Τελωνειακής αρχής διατάσσει την διαγραφήν του προσκόμματος, ειδοποιών άμα την Τελωνειακήν αρχήν περί τούτου, άλλως επιστρέφει πάλιν τα οικεία έγγραφα με την εντολήν όπως ενεργήση τα δέοντα δια την τακτοποίησιν αυτών. Η απόφαση Υπ. Οικονομικών Τ. 3125/311/24 Οκτ. – 13 Δεκ. 1979 (ΦΕΚ Β΄ 1105) διέγραψε τη φράση που είναι μέσα στη ( ) και πρόσθεσε τη λέξη που είναι μέσα στα « ». 3.Εάν και πάλιν η Τελωνειακή αρχή εμμένη επί των αρχικών αντιρρήσεών της, επανυποβάλλει τα παραστατικά εις την Διεύθυνσιν τελωνειακού Ελέγχου ο Διευθυντής της οποίας δέον να φέρη υπ' όψει του Υπουργείου των Οικονομικών, ή άλλης αρμοδίας αρχής, δι’ ητιολογημένης αναφοράς τας αντιρρήσεις της Τελωνειακής αρχής. 4.Η απόφασις του Υπουργείου των Οικονομικών ή άλλων αρμοδίων αρχών, κοινοποιείται τη τελωνειακή αρχή δια της Διευθύνσεως Τελωνειακού Ελέγχου. Σελ. 76(δ) Τεύχος 728-Σελ. 52 Ε΄)Έκδοσις αποφάσεων Άρθρον 11. 1.Ο Διευθυντής του Τελωνειακού Ελέγχου έχων υπ’ όψει τα επιστραφέντα παραστατικά παρά της τελωνειακής αρχής, άτινα δεν ετακτοποιήθησαν δια της εισπράξεως των συμπληρωματικώς χρεωθέντων ποσών ή της επικολλήσεως των ελλειπόντων χαρτοσήμων, και μετά επιμελημένην εξέτασιν αυτών, εκδίδει απόφασιν δι’ ης καταλογίζει εις βάρος των τελωνειακών υπολόγων τα μη εισπραχθέντα ποσά. 2.Δια της αποφάσεως ταύτης καταλογίζεται εις τον υπόλογον και ο νόμιμος τόκος υπολογιζόμενος, αναλόγως των συντρεχουσών περιπτώσεων, κατά τας διατάξεις του άρθρου 7 § 5 του νόμου «περί εισπράξεως δημοσίων εσόδων». 3.«Η ούτω εκδιδομένη απόφασις παραδίδεται εις τον προς τούτο εντεταλμένον υπολογιστήν ή λογιστήν όστις αφού καταχωρήση ταύτην υπ’ αύξ. αριθμόν εις το οικείον βιβλίον αποφάσεων συντάσσει δύο αντίγραφα εξ ων το έν κοινοποιήται τω καταλογισθέντι υπολόγω, επί αποδείξει, το δε έτερον αποστέλλεται τη Γεν. Δ.Δ. Λογιστικού, ήτις μεριμνά δια την κατά τας διατάξεις των νόμων περί εισπράξεως δημοσίων εσόδων είσπραξιν των καταλογισθέντων ποσών. - 131 30.Α.ζ.4 Διεύθυνση Τελωνειακού Ελέγχου Άρθρ.12.-1.Αι κατά το προηγούμενον άρθρον αποφάσεις είναι οριστικαί και αμέσως εκτελεσταί, μη επιτρεπομένης προσφυγής ενώπιον των πολιτικών Δικαστηρίων. 2.Αι καταλογιστικαί αποφάσεις υπόκεινται εις αναθεώρησιν ασκουμένην είτε οίκοθεν παρά του εκδώσαντος ταύτην Διευθυντού του Τελωνειακού Ελέγχου, είτε παρά του υπολόγου είτε τη εντολή του Υπουργείου Οικονομικών, εντός τριών μηνών από της κοινοποιήσεως, και μόνον όταν αποδειχθή ότι έλαβεν χώραν λογιστικόν λάθος ή παραδρομή ή πλάνη περί τα πραγματικά γεγονότα. 3.Η αίτησις αναθεωρήσεως δεν αναστέλλει την εκτέλεσιν της προσβαλλομένης αποφάσεως. Άρθρ.13.-1.Άμα ως υποβληθή αίτησις αναθεωρήσεως της εκδοθείσης καταλογιστικής αποφάσεως, είτε εντολή του Υπουργείου είτε τη αιτήσει ενός ή τινών ή πάντων των καταλογισθέντων ή και αυτεπαγγέλτως, ο Διευθυντής του Τελωνειακού Ελέγχου εξετάζει τα παραστατικά έγγραφα και τα νέα προσαγόμενα δικαιολογητικά της αναθεωρήσεως και εκδίδει νέαν ητιολογημένην απόφασιν δι’ ης δέχεται ή απορρίπτει την αίτησιν αναθεωρήσεως. 2.Η ούτω εκδιδομένη απόφασις κοινοποιείται εις τον υπόλογον και αποστέλλεται εν αντιγράφω προς την ΓΔΔ Λογιστικού οσάκις μετερρυθμίσθη η αρχική απόφασις εν όλω ή εν μέρει. 3.Η Διεύθυνσις Τελωνειακού Ελέγχου τη αιτήσει του Ελεγκτικού Συνεδρίου ή του υπολόγου υποχρεούται να εκδίδη βεβαίωσιν, εφ’ απλού χάρτου, οσάκις ο αναφερόμενος υπόλογος ή οι κληρονόμοι αυτού δικαιούνται εις ανάληψιν της κατατεθειμένης εγγυήσεως ή ν’ αποστέλλη τ' αντίγραφα των καταλογιστικών αποφάσεων, εφ’ όσον ούτος έχει καταλογισθή. ΣΤ)Περί Υπολόγων Άρθρ.14.-Υπόλογοι κατά την έννοιαν του παρόντος έιναι: 1)Οι τελωνειακοί εκείνοι υπάλληλοι συνεπεία πράξεως ή παραλείψεως των οποίων το Δημόσιον δεν εισέπραξεν εν τω δέοντι χρόνω τα δικαιώματα αυτού, ειδικώτερον δε εις μεν τα τελωνεία Πειραιώς, Θεσσαλονίκης, Πατρών και Βόλου, υπόλογοι είναι ο χρεώσας τελωνειακός υπάλληλος και ο προελέγξας τοιούτος εις δε τα λοιπά τελωνεία ο χρεώσας υπάλληλος και ο προϊστάμενος Τελώνης. Η Διεύθυνσις Τελωνείου Βόλου προσετέθη κατόπιν της υπ’ αριθ. Τ. 1265/1936 αποφάσεως του Υπουργού των Οικονομικών (ΦΕΚ 34/1936 Τ.Β΄.). 2)Οι Επιστάται διαμετακομίσεως των Τελωνείων Πειραιώς, Θεσσαλονίκης και Πατρών ευθύνονται μόνον, δια τας εκ των κειμένων νόμων ρητάς ενεργείας των, ήτοι: Εξοφλήσεις αποταμιεύσεων, εγκρίσεις αποθηκών, φερεγγυότητα εγγυητών κλπ. μη ευθυνόμενοι δια τας χρεώσεις των αιτήσεων αναλώσεων δι’ ας θεωρούνται υπόλογοι ο χρεώσας τελωνειακός υπάλληλος και ο ενεργών τον προέλεγχον των παραστατικών του τελωνείου υπάλληλος. 3)Δια τας ανακαλυπτομένας ελλείψεις χαρτοσήμου υπόλογος είναι και ο δεχθείς, θεωρήσας ή εκδώσας το έγγραφον τελωνειακός υπάλληλος. 4)Η ευθύνη των κατά τ' ανωτέρω συνυπολόγων είναι αλληλέγγυος και αδιαίρετος. Άρθρ.15.-1)Ο Διευθυντής του Τελωνειακού Ελέγχου δέον να υποβάλλη εις το Υπουργείον των Οικονομικών, εντός της πρώτης τριμηνίας εκάστου οικονομικού έτους, λεπτομερή έκθεσιν του κατά το λήξαν οικον. έτος ενεργηθέντος ελέγχου. 2)Η έκθεσις αύτη πραγματεύεται περί της εγκαίρου υποβολής των παραστατικών εγγράφων εκάστης τελωνειακής αρχής, περί του ενεργηθέντος ελέγχου των, περί των ανακαλυφθέντων προσκομμάτων, ανωμαλιών και ελλείψεων εκάστης τελειωνειακής αρχής, περί της παρ’ αυτής ενεργηθείσης ή μη συμπληρώσεως των ελλείψεων τούτων περί των εκδοθεισών ή μη καταλογιστικών αποφάσεων και περί της εκτελεσθείσης εργασίας παρ’ ενός εκάστου των υπαλλήλων του Τελωνειακού Ελέγχου κατά το λήξαν οικονομ. έτος. 3)Προς τον σκοπόν τούτον οι αρχιλογισταί τηρούσι βιβλίον εργασίας εις ο αναγράφουσι την τελωνειακήν αρχήν ης τα παραστατικά δίδονται προς έλεγχον, τον μήνα εις ον ανήκουσι το ονοματεπώνυμον του επεξεργαστού Λογιστού την χρονολογίαν παραδόσεως των παραστατικών και αποπερατώσεως του ελέγχου αυτών, το ποσόν των ανακαλυφθέντων λογιστικών προσκομμάτων και ακολούθως τα εισπραχθέντα και δικαιολογηθέντα ποσά. Οι Αρχιλογισταί υποχρεούνται να υποβάλωσι εντός του πρώτου πενθημέρου εκάστου μηνός, προς τον Διευθυντήν, σημείωμα εμφαίνον την παρ’ ενός εκάστου των υπ’ αυτούς λογιστών συντελεσθείσαν εργασίαν μετά των σχετικών παρατηρήσεών των, κατά τον προηγούμενον μήνα. 4)Εν τη αυτή εκθέσει ο Διευθυντής του Τελωνειακού Ελέγχου αναφέρει τίνες των προϊσταμένων των Τελωνείων ή των υποδεεστέρων Τελωνειακών αρχών επεδείξαντο ανικανότητα ή αμέλειαν περί την εκτέλεσιν των καθηκόντων των. Καθήκοντα Γραμματέως Άρθρ.16.-Καθήκοντα Γραμματέως εκτελεί εις τω παρά τη Διευθύνσει Τελων. Ελέγχου Λογιστών ή Υπολογιστών. Ο Γραμματεύς επιμελείται της τηρήσεως του αρχείου, της ταχείας διεξαγωγής της αλληλογραφίας της Διευθύνσεως μεριμνά δια την μετά τάξεως τήρησιν των βιβλίων προσωπικού και υλικού, δια την ταχείαν έκδοσιν των καταλογιστικών αποφάσεων, την καταχώρησιν αυ(Αντί για τη σελ. 77(α) Σελ. 77(β) Τεύχος 1143-Σελ. 101 - 132 Διεύθυνση Τελωνειακού Ελέγχου 30.Α.ζ.4 των εν τοις οικείοις βιβλίοις, την κοινοποίησιν εις τους υπολόγους και την εν γένει, διαδικασίαν δια την τακτοποίησιν αυτών. Παρακολουθεί την υποβολήν των παραστατικών καθώς και την επιστροφήν των πινάκων προσκομμάτων και καθιστά ενήμερον εκάστοτε τον Διευθυντήν του Ελέγχου περί πάσης καθυστερήσεως. Τηρεί το βιβλίον των πειθαρχικών αποφάσεων και ενεργεί τας δια την τακτοποίησιν αυτών αναγκαίας διατυπώσεις τη βοηθεία του προσωπικού του τοποθετουμένου παρά τη Διευθύνσει εν τη Γραμματεία του διοικητικού. Τη επιβλέψει του Γραμματέως εκτελείται επίσης η σύνταξις των μισθοδοτικών και λοιπών καταστάσεων ως και πάσα άλλη εργασία διοικητικής φύσεως. Άρθρ.17.-Οι Ταξινόμοι υπό την εποπτείαν του αρχειοφύλακος ασχολούνται εις την τακτοποίησιν των παραστατικών των Τελων. αρχών, ευθυνόμενοι μετά του αρχειοφύλακος δια πάσαν τυχόν ανωμαλίαν ή έλλειψιν. Άρθρ.18.-Δι’ αποφάσεων του Διευθυντού Τελωνειακού Ελέγχου δύναται να καθορίζεται λεπτομερέστερον ο τρόπος του ελέγχου των παραστατικών εντός πάντοτε των διατάξεων του παρόντος ως και τα καθήκοντα των παρ’ αυτώ δακτυλογράφου, κλητήρων και εργάτου. Καταργείται ο από 10 Ιαν. 1925 κανονισμός της Εσωτερικής Υπηρεσίας των τέως Γραφείων Τελωνειακού Ελέγχου, η υπ’ αριθ. Ε. 4630 της 9 Μαΐου 1929 απόφασις ημών «περί τροποποιήσεως του από 10 Ιαν. 1925 κανονισμού Εσωτερικής Υπηρεσίας των Γραφείων Τελωνειακού Ελέγχου ως και πάσα ετέρα διάταξις αντικειμένη τω παρόντι. Άρθρ.2.-1)Τα παραστατικά έγγραφα της διαχειρίσεως των Τελωνειακών Αρχών ταξινομούμενα κατά κατηγορίας τοποθετούνται εις ιδιαιτέρους φακέλλους, έκαστος των οποίων περιλαμβάνει ιδίαν  κατηγορίαν εγγράφων. Εφ’ εκάστου των φακέλλων τούτων αναγράφεται η κατηγορία των περικλειομένων εγγράφων και ο μην εις ον ανήκουσι ταύτα. 2)Άπαντες οι φάκελλοι εκάστου Τελωνείου οι περιέχοντες τα παραστατικά έγγραφα αυτού, τοποθετούνται εντός κιβωτίου ή δέματος, περιδενομένου δια σχοινίου ή σύρματος, καθ’ όλας τας πλευράς αυτού και σφραγιζομένου καλώς δια μολυβδοσφραγίδος ή ισπανικού κηρού, εφ’ ου τίθεται η σφραγίς του υποβαλόντος ταύτα Τελωνείου. 3)Επί του κιβωτίου ή δέματος αναγράφεται η διεύθυνσις της εις ην αποστέλλεται αρχής (Διεύθυνσιν Τελωνειακού Ελέγχου, Αθήνας), το όνομα του αποστέλλοντος τούτο Τελωνείου και περίληψις «παραστατικά έγγραφα του δείνα μηνός, του έτους…». Κατά τον αυτόν τρόπον υποβάλλουσι τα παραστατικά των αι υποδεέστεραι αρχαί προς τους προϊσταμένους αυτών τελώνας. 4)Το κιβώτιον τούτο ή δέμα παραδίδεται είτα εις το Ταχυδρομείον και επί αποδείξει ή αποστέλλεται δι’ άλλου ασφαλούς μέσου γνωστοποιείται δ’ άμα η παράδοσις ή αποστολή αυτού και το περιεχόμενον αυτού δια ταυταρίθμου τω δέματι ή κιβωτίω λεπτομερούς αναφοράς εις την Διεύθυνσιν Τελωνειακού Ελέγχου. 5)Οι προϊστάμενοι των Τελωνείων Αθηνών και Πειραιώς παραδίδουσι τα παραστατικά των εντός μόνον των φακέλλων, δι’ οργάνων της υπηρεσίας των και επί αποδείξει, μετά λεπτομερούς αναφοράς αυτών περί του περιεχομένου των φακέλλων. 6)Κατά τον ανωτέρω τρόπον υποβάλλεται και ο ειδικός ενιαύσιος λογαριασμός, κατά τα κατωτέρω οριζόμενα, μετά την λήξιν του οικονομικού έτους. Άρθρ.3.-1)Τα κατά τα προηγούμενα άρθρα υποβαλλόμενα μηνιαίως παραστατικά έγγραφα της διαχειρίσεως των Τελωνειακών Αρχών ταξινομούμενα υποβάλλονται κατά φακέλλους, ηριθμημένους κατά την εξής σειράν: «α)Φάκελλος περιέχων τα εξοφληθέντα δηλωτικά εισαγωγής (δηλωτικά εισαγωγής, αποσπάσματα, διαβατήρια, έγγραφα καταχωριζόμενα ως δηλωτικά κλπ.) μετά των σχετικών στελεχών των κατατιθεμένων διασαφήσεων εν γένει (εισαγωγής – αποταμιεύσεως – μεταποιήσεως – μεταφορτώσεως), ασχέτως των αποθηκευτικών χώρων εις ους εναπετέθησαν τα εις α αφορώσιν αι διασαφήσεις εμπορεύματα (αποθηκευτικοί χώροι του Ο.Λ.Π., Ο.Λ.Θ. ή τοιούτοι των Τελωνείων). Δια τα μη εξωφλημένα μέχρι τέλους του οικονομικού έτους δηλωτικά εισαγωγής καθ’ όλους τους στίχους αυτών, ενεργείται μεταφορά των (Αντί της σελ. 73(β) Σελ. 73(γ) Τεύχος 404-Σελ. 83 - 126 Διεύθυνση Τελωνειακού Ελέγχου 30.Α.ζ.4 εκκρεμών στίχων εις το νέον έτος, συντασσομένων σχετικών αποσπασμάτων υπολοίπων εις διπλούν. Τα εν λόγω αποσπάσματα θεωρούνται υπό του αρμοδίου Επιθεωρητού Τελωνείων ή του οριζομένου κατά τας κειμένας διατάξεις υπαλλήλου δια το κλείσιμον των βιβλίων και την μεταφοράν των εκκρεμών παραστατικών εγγράφων εις το τέλος του έτους. Η θεώρησις αύτη αποσκοπούσα εις την εξασφάλισιν της αυθεντικότητος του νέου χρεωστικού του Τελωνείου τίτλου (αποσπάσματος νέου δηλωτικού) ενεργείται και επί των δύο αντιτύπων εκάστου αποσπάσματος. Δια των πρωτοτύπου γραφής τοιούτων τεθεωρημένων αποσπασμάτων εξοφλούνται οι μεταφερόμενοι εκκρεμείς στίχοι των δηλωτικών και υποβάλλονται ταύτα. Τα δεύτερα αντίτυπα των αποσπασμάτων αποτελούν νέους χρεωστικούς τίτλους (δηλωτικά εισαγωγής) της διαχειρίσεως του Τελωνείου εις ας Τελωνειακάς Αρχάς η αντιγραφή των δηλωτικών εισαγωγής εις το προς τούτο ωρισμένον βιβλίον αναπληρούται δια της συρραφής αντιγράφων των δηλωτικών, τρίτον, τεθεωρημένον ωσαύτως, αντίτυπον των ως άνω αποσπασμάτων προσαρτάται κατά την οικείαν σειράν εις την τοιαύτην συρραφήν. Ειδικαί διαταγαί ρυθμίζουσαι άλλως τα του χρόνου μεταφοράς των εκκρεμών στίχων δηλωτικών εισαγωγής εξακολουθούσιν εφαρμοζόμεναι. β)Φάκελλοι περιέχοντας τας κατατιθεμένας αα) διασαφήσεις εισαγωγής, ββ)διασαφήσεις αποταμιεύσεως, γγ)διασαφήσεις μεταποιήσεως, δδ) διασαφήσεις μεταφορτώσεως, μεθ’ απάντων των σχετικών αυταίς εγγράφων, ανεξαρτήτως του αποθηκευτικού χώρου εις ον εναπετέθησαν τα εις α αφορώσιν αύται εμπορεύματα (αποθηκευτικοί χώροι του Ο.Λ.Π., Ο.Λ.Θ. ή τοιούτοι των Τελωνειακών Καταστημάτων κλπ.). γ)Φάκελλος περιέχων τους εξοφληθέντας χρηματικούς καταλόγους ταχυδρομικών δεμάτων μετά των οικείων διασαφήσεων και λοιπών εγγράφων. δ)1)Φάκελλος περιέχων τα εξωφλημένα πρωτόκολλα αζητήτων εμπορευμάτων μετά των σχετικών στελεχών διασαφήσεων ή λοιπών εξοφλητικών εγγράφων. 2)Φάκελλος περιέχων τα εξωφλημένα πρωτόκολλα περιελεύσεως εις την κυριότητα του Δημοσίου λαθρεμπορευμάτων συνεπεία δημεύσεως μετά των σχετικών πρακτικών δημοπρασίας και λοιπών εξοφλητικών εγγράφων». Τα εδαφ.α-δ΄ αντικατασταθέντα δια της υπ’ αριθ. Α. 4131/64 της 28 Αυγ./9 Σεπτ. 1961 αποφ. Υπ. Οικονομικών (ΦΕΚ Β΄ 309), αντικατεστάθησαν εκ νέου ως άνω δια του άρθρ. 1 της Σελ. 74(γ) Τεύχος 404-Σελ. 84 υπ’ αριθ. Π.13528/245 της 14/22 Σεπτ. 1970 ομοίας (ΦΕΚ Β΄ 662), ορισάσης ότι η ισχύς των ως άνω διατάξεων άρχεται από 1 Ιαν. 1971. Δια δε του άρθρ 2 της αυτής αποφάσεως ωρίσθη ότι: «Από 1 Ιουλ. 1970 τα δηλωτικά εισαγωγής, ως και τα πρωτόκολλα αζητήτων των Τελωνείων Β΄ και Γ΄ τάξεως, εν περιπτώσει αποταμιεύσεως ή μεταποιήσεως, εξοφλούνται δια των στελεχών των κατατιθεμένων διασαφήσεων αποταμιεύσεως ή μεταποιήσεως». ε)Φάκελλος περιέχων τα πρωτόκολλα εξετάσεως και τελωνισμού αποσκευών επιβατών. «ς)Φάκελλος περιέχων τα πρωτόκολλα επί Τελωνειακή παραβάσει ή λαθρεμπορία δεόντως εξωφλημένα και εν συσχετίσει προς τας επ’ αυτών εκδοθείσας καταλογιστικάς ή απαλλακτικάς πράξεις (απαλλακτικά πορίσματα)». Το ανωτέρω εδάφ. ς΄ ετέθη εις αντικατάστασιν των πρώην εδαφ. ς΄ και ζ΄ δια της παρ. 2 άρθρ. 1 της υπ’ αριθ. Τ. 1026 της 3/24 Μαρτ. 1954 αποφ. Υπ. Οικονομικών (ΦΕΚ Β΄ 59). «ζ)Φάκελλος περιέχων αιτήσεις πρακτόρων κλπ. περί εκτελέσεως τελωνειακών εργασιών προ ή κατά παράτασιν των κεκανονισμένων ωρών εργασίας κλπ.». Το εδάφ. ζ΄ προσετέθη δια της παρ. 1 άρθρ. 2 της υπ’ αριθ. Τ. 1026 της 3/24 Μαρτ. 1954 αποφ. Υπ. Οικονομικών (ΦΕΚ Β΄ 59). η)«Φάκελλος περιέχων τας αδείας μεταφοράς και τας τυχόν ληφθείσας εγγυήσεις, χρεωθείσας ή λυθείσας, μετά παντός ετέρου σχετικού εγγράφου, δι’ ου πιστοποιείται η κανονική εξόφλησις. θ)Φάκελλος περιέχων τας αδείας μεταφοράς των εξ άλλων μερών του Κράτους αποβιβαζομένων ελευθέρων εμπορευμάτων, μετά των αδειών πρακτορείου και λοιπών σχετικών εγγράφων, ως και των τυχόν ληφθεισών εγγυήσεων, χρεωθεισών ή λυθεισών, δια παράδοσιν προ της καταθέσεως τελωνειακών εγγράφων. ι)Φάκελλος περιέχων τας διασαφήσεις εξαγωγής, μετά των αδειών φορτώσεως, φορτωτικών και παντός ετέρου εγγράφου πιστοποιούντος την κανονικήν εξόφλησιν αυτών. ια)Φάκελλος περιέχων τας εξοφληθείσας αιτήσεις αποταμιεύσεως εμπορευμάτων, μετά των σχετικών αιτήσεων αναγνωρίσεως, αναλώσεως, μεταποιήσεως και αποστολών μετά των λυθεισών ή χρεωθεισών εγγυήσεων και των λοιπών σχετικών εγγράφων (φορτωτικών κ.λπ.). - 127 30.Α.ζ.4 Διεύθυνση Τελωνειακού Ελέγχου ιβ)Φάκελλος περιέχων τας κατατεθείσας αιτήσεις εγκρίσεως ιδιωτικών αποθηκών αποταμιεύσεως». Τα ανωτέρω εδάφ. η΄-ιβ΄ ετέθησαν εις αντικατάστασιν των πρώην εδαφ. η΄-ιδ΄ δια της υπ’ αριθ. Β΄ 5387/116 της 4/16 Μαΐου 1966 αποφ. Υπ. Οικονομικών (ΦΕΚ Β΄ 306). Δια της παρ. 2 της αυτής αποφάσεως τα επόμενα εδάφια πρώην ιε΄ και ις΄ ηριθμήθησαν ως ιγ΄ και ιδ΄ αντιστοίχως. ιγ)Φάκελλος περιέχων το βιβλίον τελωνειακών εισπράξεων και το απόσπασμα αυτού. «ιδ)Φάκελλος περιέχων το βιβλίον εισπράξεως Δ.Ε.Τ.Ε. και τ’ αποσπάσματα αυτού». Το εδάφ. ις΄ προσετέθη δια της παρ. 2 άρθρ. 2 της υπ’ αριθ. Τ. 1026 της 3/24 Μαρτ. 1954 αποφ. Υπ. Οικονομικών (ΦΕΚ Β΄ 59). «Φάκελλος περιέχων τας τακτοποιηθείσας δηλώσεις κοινοτικής διαμετακομίσεως και τους συνημμένους εις αυτάς πίνακας Τ δις ή φορτώσεως. Φάκελλος περιέχων τα τακτοποιηθέντα αντίτυπα ελέγχου Τ αριθ. 5 και τους συνημμένους εις αυτά πίνακας Τ αρ. 5 δις». Οι άνω μέσα σε « » περιπτώσεις προστέθηκαν από την παρ. 1 άρθρ. 4 της Τ. 3682/379/1980 (ΦΕΚ Β΄ 1310) απόφ. Υπ. Οικονομικών (Τόμ. 30Α, σελ. 364,20). «-Φάκελλος που περιέχει τις Αιτήσεις ΔΕΤΕ, που τακτοποιήθηκαν. -Φάκελλος που περιέχει τα βιβλία αποδεικτικών είσπραξης ΔΕΤΕ. -Φάκελλος που περιέχει το βιβλίο είσπραξης ΔΕΤΕ». Οι μέσα σε « » περιπτώσεις προστέθηκαν από την παρ. 1 άρθρ. 3 της Τ. 4214/531/1985 (ΦΕΚ Β΄ 693) απ. Υπ. Οικονομικών (κατωτ. σελ. 138). 2)Μετά των ανωτέρω δικαιολογητικών υποβάλλεται εις διπλούν λεπτομερής πίναξ των υποβαλλομένων παραστατικών του τελωνείου και των υποδεεστέρων αυτού αρχών. 3)Υπό του παραλαβόντος πλήρη τα παραστατικά Αρχειοφύλακος του Τελωνειακού Ελέγχου αποστέλλεται εις τον υποβάλλοντα αυτά Τελώνην σχετική απόδειξις παραλαβής των παραστατικών. Άρθρ.4.-1)Αι Τελωνειακαί αρχαί υποχρεούνται να υποβάλωσι εντός των κατωτέρω οριζομένων προθεσμιών εις την Διεύθυνσιν του Τελωνειακού Ελέγχου τον ειδικόν ενιαύσιον λογαριασμόν της διαχειρίσεώς των συντεταγμένον κατά το κεκανονισμένον τύπον και μετά των κάτωθι βιβλίων. Τα μεν  Τελωνεία Πειραιώς Θεσσαλονίκης και Πατρών μέχρι τέλους Ιουνίου, τα λοιπά τελωνεία Α΄ τάξεως μέχρι τέλους Μαΐου και τα Β΄ και Γ΄ τάξεως μέχρι της 15ης Μαΐου του επομένου του εις ο αναφέρεται ο ενιαύσιος έτους. Αι υποδεέστεραι τελωνειακαί Αρχαί, Υποτελωνεία, Τελωνοσταθμαρχεία και Τελωνοφυλακεία, υποχρεούνται να υποβάλωσι εις τα αρμόδια Τελωνεία, τον ειδικόν ενιαύσιον λογαριασμόν των, εντός του πρώτου δεκαπενθημέρου του μηνός Απριλίου, οι δε προϊστάμενοι αυτών Τελώναι υποβάλωσι τους λογαριασμούς των ειρημένων αρχών μετά του της ιδίας αυτών διαχειρίσεως και εντός των ανωτέρω καθορισθεισών προθεσμιών. Αι προθεσμίαι αύται, κατόπιν του Β.Δ. 18/21 Μαΐου 1956 (τόμ. 25 σελ. 109), δι’ ου ωρίσθη ότι το οικ. έτος άρχεται από 1 Ιανουαρίου και λήγει την 31 Δεκεμβρίου του ιδίου ημερολογιακού έτους, μετατίθενται αντιστοίχως και κατ’ ανάλογα χρονικά διαστήματα. 2)Μετά του ειδικού ενιαυσίου λογαριασμού οι προϊστάμενοι Τελώναι υποβάλλουσι πίνακα εμφαίνοντα το ονοματεπώνυμον τον βαθμόν και τον χρόνον, υπηρεσίας εκάστου των υπ’ αυτούς υπηρετησάντων εντός του οικονομικού έτους, δι’ ο ο ενιαύσιος, υπαλλήλων ως και των προϊσταμένων των υποδεεστέρων αρχών των τε οργανικώς τοποθετημένων και προσκεκολλημένων τοιούτων. 3)Επίσης μετά του ενιαυσίου λογαριασμού εκάστη τελωνειακή αρχή υποβάλλει το έτερον των συνταγέντων πρωτοκόλλων μεταξύ του προϊσταμένου αυτής και του ενεργήσαντος επιθεώρησιν κατά την 31ην Μαρτίου του Οικονομικού έτους, δι’ ο ο ενιαύσιος, εμφαίνον την μεταφοράν των εκκρεμών παραστατικών εγγράφων εκ των βιβλίων του λήξαντος έτους εις τα του αρχομένου. Βιβλία υπηρεσίας υποβαλλόμενα μετά του ενιαυσίου: 1)Αντιγραφής δηλωτικών εισαγωγής. 2)Αντιγραφής διασαφήσεων εισαγωγής. 3)Πρωτοκόλλων αζητήτων εμπορευμάτων. 4)Πράξεων επί τελωνειακή παραβάσει και λαθρεμπορία. 5)Πρωτοκόλλων παραβάσεων τελωνειακών νόμων. 6)Αντιγραφής δηλωτικών εξαγωγής. 7)Αντιγραφής διασαφήσεων μεταφοράς και εξαγωγής. 8)Στελέχη αδειών μεταφοράς. 9)Αποβιβαζομένων εμπορευμάτων. 10)Εγγυήσεων. 11)Στελέχη πρωτοκόλλων εξετάσεως αποσκευών επιβατών. 12)Στελέχη διασαφήσεων τελωνισμού ταχυδρομικών δεμάτων. 13)Αντίγραφα βιβλίων εισπράξεων. 14)Βιβλία αποταμιεύσεως. 15)Εκδιδομένων διαβατηρίων Εξωτερικού. 16) Εκδιδομένων διαβατηρίων Εσωτερικού. 17)Εγγυήσεων εσωτερικών και εξωτερικών αποστολών. 18)Εγγυήσεων των εν ταις ιδιωτικαίς αποθήκαις αποταμιευομένων εμπορευμάτων ως και παν έτερον βιβλίον υποχρεωτικώς τηρούμενον παρά των τελωνείων. (Αντί για τη σελ. 74,01(β) Σελ. 74,01(γ) Τεύχος Η72-Σελ. 39 - 128 Διεύθυνση Τελωνειακού Ελέγχου 30.Α.ζ.4 19)Αντιγραφής δηλωτικών εισαγωγής ταχυδρομικών δεμάτων. 20)Αδειών παραλαβής υποκειμένων εμπορευμάτων. 21)Αδειών παραλαβής ελευθέρων εμπορευμάτων. 22)Αδειών παραλαβής εμπορευμάτων εκ της αποταμιεύσεως. 23)Αδειών αναχωρήσεως πλοίων. 24)Παν έτερον βιβλίον καθιερούμενον δια γενικών ή ειδικών αποφάσεων ή διαταγών του Υπουργείου Οικονομικών. Το εδάφ. 24 προσετέθη δια της παρ. 3 άρθρ. 1 της υπ’ αριθ. Τ. 1026 της 3/24 Μαρτ. 1954 αποφ. Υπ. Οικονομικών (ΦΕΚ Β΄ 59). Β΄.Παραλαβή παραστατικών εγγράφων. Άρθρον 5. Τα κατά τ΄ ανωτέρω αποστελλόμενα παραστατικά έγγραφα των τελωνειακών αρχών, παραλαμβάνει εκάστοτε ο αρμόδιος αρχειοφύλαξ, όστις αφού εξελέγξη το αλύμαντον των σφραγίδων του κιβωτίου ή δέματος, συντάσσει αμέσως και υποβάλλει εις τον Διευθυντήν σχετικόν σημείωμα, όπερ παραμένει εν ιδιαιτέρω φακέλλω εις το αρχείον της Διευθύνσεως, ταυτοχρόνως δε χωρίζει ταύτα κατά Τελωνεία ίνα ώσιν έτοιμα προς επεξεργασίαν. Γ΄.Επεξεργασία παραστατικών εγγράφων. Άρθρον 6. Η Διεύθυνσις του Τελωνειακού Ελέγχου διαιρείται εις τρία (3) τμήματα διακρινόμενα δια των στοιχείων Α΄, Β΄, Γ΄, εκάστου των οποίων προΐσταται είς αρχιλογιστής οριζόμενος και τοποθετούμενος υπό του Διευθυντού Τελωνειακού Ελέγχου. Δι’ αποφάσεως του αυτού Διευθυντού ορίζονται αι τελωνειακαί αρχαί ων τα παραστατικά εξελέγχονται παρ’ εκάστου των ανωτέρω τμημάτων, ως και οι ενιαύσιοι λογαριασμοί των αυτών Αρχών. Επίσης δι’ αποφάσεώς του ο Διευθυντής του Τελωνειακού Ελέγχου ορίζει εκάστοτε και τον απαιτούμενον αριθμόν λογιστών και υπολογιστών δι’ έκαστον τμήμα προς έλεγχον των παραστατικών. Οι αρχιλογισταί τη εγκρίσει του Διευθυντού ορίζουσι τους λογιστάς και υπολογιστάς οίτινες θα ενεργώσι τον έλεγχον και εν γένει την επεξεργασίαν των παραστατικών εγγράφων ωρισμένης τελωνειακής αρχής, δυνάμενοι να τάξωσι και προθεσμίαν περατώσεως του ελέγχου. Δεν επιτρέπεται εις τον αυτόν λογιστήν να εξελέγχη τα μηνιαία παραστατικά δύο κατά συνέχειαν μηνών του αυτού Τελωνείου. Σελ. 74,02(γ) Τεύχος Η72-Σελ. 40 «Κατ’ εξαίρεσιν δύναται ο Δ/ντής του Τελωνειακού Ελέγχου να επιτρέπη τον έλεγχον των παραστατικών πλειόνων κατά συνέχειαν μηνών και μέχρις ενός έτους υπό του αυτού λογιστού παντός Τελωνείου ούτινος η κίνησης εμφανίζεται περιωρισμένη κατά την κρίσιν του». Το μέσα στα « » εδάφιο προστέθηκε από την αριθ. Α. 12907/210 της 29 Μαΐου/11 Ιουν. 1963 απ. Υπ. Οικονομικών (ΦΕΚ Β΄ 251) βλ. κατωτ. αριθ. 5. Άρθρον 7. Ο Αρχιλογιστής παραλαμβάνων τα προς έλεγχον δικαιολογητικά παρά του Αρχειοφύλακος παραδίδει ταύτα εις τον υπ’ αυτού ορισθέντα λογιστήν προς επεξεργασίαν. Ο επεξεργαστής λογιστής τη βοηθεία του τυχόν παρ’ αυτώ υπολογισμού εξετάζει: 1)Εάν εμπεριέχονται εις έκαστον φάκελλον όσα έγγραφα αναγράφει ο υπόλογος επί του πίνακος των υποβαλλομένων παρ’ αυτού παραστατικών, σημείων εν τω πίνακι τούτω ενυπογράφως την τυχόν έλλειψιν εκ του φακέλλου τελωνειακού τινος εγγράφου αναγραφομένου ως υποβαλλομένου εν τω πίνακι. 2.Εάν τα τελωνειακά έγγραφα εκάστου των εξελεγχομένων φακέλλων έχωσι κανονικώς εξοφληθή (δηλωτικά, αποταμιεύσεις, διασαφήσεις, εγγυήσεις κλπ.) και αν επισυνάπτωνται επί των εγγράφων εκάστης των κατηγοριών τούτων τα εν άρθρ. 3 του παρόντος οριζόμενα στοιχεία ως και παν έτερον τοιούτον αποτελούν απαραίτητον παρακολούθημα του κυρίου εγγράφου (άδεια εισαγωγής εμπορευμάτων, πιστοποιητικόν παραγωγής, άδεια μεταφοράς δασικών προϊόντων κλπ.). 3.Εάν τα εις τέλος χαρτοσήμου υποκείμενα έγγραφα εχαρτοσημάνθησαν συμφώνως τοις κειμένοις νόμοις. 4.Εάν εγένετο η βεβαίωσις των εισαγωγικών τελών και λοιπών δικαιωμάτων εγγείων φόρων και παντός ετέρου τέλους, φόρου ή δικαιώματος υπέρ του Δημοσίου Ταμείου ή οιουδήποτε ειδικού ταμείου εισπραττομένου εν τοις Τελωνείοις. 5.Αν κατά την ενέργειαν του ελέγχου των παραστατικών παρατηρηθώσιν ελλείψεις ή γεννηθώσιν αμφιβολίαι, ζητείται παρά των τελωνειακών αρχών ή υπολόγων, πάσα αναγκαία προς συμπλήρωσιν ή διευκρίνισιν τούτων πληροφορία ή στοιχείον, υποχρεουμένων εις ταχείαν απάντησιν. - 129 30.Α.ζ.4 Διεύθυνση Τελωνειακού Ελέγχου Άρθρ.8.-«1.Ο Λογιστής, μετά το πέρας του ελέγχου, ενεργεί επί των παραστατικών εγγράφων πράξιν περί των ανωμαλιών, ελλείψεων ή άλλων προσκομμάτων άτινα ανεκάλυψεν, περί των ελλειπώς βεβαιωθέντων ή εισπραχθέντων ποσών ή περί της ελλειπούς χρήσεως του χαρτοσήμου ή περί οιασδήποτε ετέρας παραλείψεως». Η παρ. 1 αντικαταστάθηκε ως άνω από το άρθρ. 1 της Τ. 3125/311/24 Οκτ. – 13 Δεκ. 79 (ΦΕΚ Β΄ 1105) απόφ. Υπ. Οικονομικών. 2.Παραβάλλει τα παραστατικά έγγραφα προς το βιβλίον των εισπράξεων προς διαπίστωσιν του αν τα βεβαιωθέντα χρηματικά ποσά έχωσι καταχωρηθή εν τω βιβλίω τούτω και επαληθεύει τας εν αυτώ αθροίσεις των στηλών, αίτινες αναγράφωσι το σύνολον των κατ’ αποδεικτικόν ποσών. 3.Παραβάλλει το απόσπασμα του βιβλίου εισπράξεων, το οποίον δέον να περιέχη μόνον τον αριθμόν και το ποσόν εκάστου διπλοτύπου, εν τέλει δε το ολικόν άθροισμα των κατά μήνα εισπράξεων μετ’ ανακεφαλαιωτικού πίνακος προς τας εγγραφάς του βιβλίου εισπράξεων και αφού πεισθή περί της μεταξύ αυτών συμφωνίας προβαίνει εις την θεώρησιν του αποσπάσματος, αναγράφων τας λέξεις «βεβαιώ την πλήρη συμφωνίαν του παρόντος αποσπάσματος μετά του υποβληθέντος εις τον έλεγχον βιβλίου εισπράξεων» ή εφ’ όσον ουδεμία ενηργήθη είσπραξις «πιστοποιώ ότι και κατά την υποβληθείσαν εις την υπηρεσίαν του Ελέγχου βεβαίωσιν ουδεμία είσπραξις εγένετο κατά τον μήνα ………………». Αι βεβαιώσεις αύται χρονολογούμεναι υπογράφονται παρά του λογιστού και θεωρούνται παρά του αρχιλογιστού. 4.Βεβαιοί επ’ αμφοτέρων των πινάκων των υποβληθέντων παραστατικών τον γενόμενον έλεγχον, αναγράφων τας λέξεις «βεβαιώ ότι εξήλεγξα άπαντα τα εν τω παρόντι πίνακι αναφερόμενα παραστατικά έγγραφα», χρονολογών και υπογράφων τας βεβαιώσεις ταύτας. Τον ένα των πινάκων τούτων, μετά του αποσπάσματος βιβλίου εισπράξεων τεθεωρημένον κατά τα εν τη παραγράφω 3 του παρόντος άρθρου οριζόμενα επιστρέφει τη αρμοδία τελωνειακή αρχή, τον δε έτερον παραδίδει εις τον αρχειοφύλακα. 5.Οι υπόλογοι θα τηρούν τα μεν αποσπάσματα και τας βεβαιώσεις όπως υποβάλωσι μετά των λοιπών λογιστικών στοιχείων των ενιαυσίων λογαριασμών εις το Ελεγκτικόν Συνέδριον, τους δε πίνακας των υποβληθέντων παραστατικών όπως εις το τέλος του οικονομικού έτους καταρτίσωσι βάσει αυτών τον ειδικόν ενιαύσιον λογαριασμόν της διαχειρίσεώς των. 6.Περατωθέντος του ελέγχου της βεβαιώσεως και εισπράξεως, ο επεξεργαστής λογιστής συντάσσει πίνακα λεπτομερή εις διπλούν των προσκομμάτων δια τα ελλειπώς βεβαιωθέντα ή εισπραχθέντα ποσά εκ των δικαιωμάτων του Δημοσίου και εξ οιωνδήποτε ειδικών Ταμείων, καθώς και δια τα εξ ελλειπούς χρήσεως χαρτοσήμου ή εφ’ όσον ουδέν πρόσκομμα ανεύρεν συντάσσει βεβαίωσιν επίσης εις διπλούν περί του ορθού της διαχειρίσεως. 7.Μετά την σύνταξιν και υπογραφήν των πινάκων τούτων υπό του επεξεργαστού λογιστού, παραδίδονται ούτοι υπ’ αυτού εις τον προϊστάμενον αυτού αρχιλογιστήν, μετά των οικείων εγγράφων, εις α αναφέρονται τα εν τω πίνακι προσκόμματα, ο δε αρχιλογιστής, αφού εξελέγξη τας επί των παραστατικών εγγράφων συμπληρωματικάς χρεώσεις του λογιστού ή άλλας παρατηρήσεις αυτού, υπογράφει και ούτος τους πίνακας, αφού επαληθεύση το ακριβές των προσκομμάτων, παραδίδει είτα αυτούς εις τον Διευθυντήν όστις καθορίζει τα της αποστολής αυτών μετά των οικείων παραστατικών προς την αρμοδίαν τελωνειακήν αρχήν. 8.Εάν ο Αρχιλογιστής έχη αντιρρήσεις, ως προς το μη ορθόν προσκόμματός τινος ή παρατηρήσεων αναγραφομένων υπό του λογιστού, αναφέρεται προς τον Διευθυντήν του Τελωνειακού Ελέγχου, όστις αποφαίνεται περί της δικαιουμένης λύσεως. Εάν όμως διαφωνή ο Διευθυντής του Ελέγχου προς την ομόφωνον γνώμην Αρχιλογιστού και Λογιστού, ζητείται παρά του Υπουργείου η λύσις της διαφοράς. 9.Οι αρχιλογισταί υποχρεούται άπαξ του μηνός τουλάχιστον να ενεργώσιν έλεγχον των υπό των υπ’ αυτούς λογιστών εξελεγχομένων παραστατικών ίνα βεβαιώνται περί της ακριβείας του ενεργουμένου ελέγχου και γενικώς εποπτεύωσιν επί της διεξαγομένης υπό του Τμήματος Εργασίας. Δ΄.Τακτοποίησις προσκομμάτων και ελλείψεων.